Fermierii acuză Guvernul că nu le-a îndeplinit solicitările, fiind hotărâți să protesteze din nou la Afumați, județul Ilfov.
Oameni din Teleorman, Brăila sau din zona Moldovei amenință că vor aduce din nou tractoarele la marginea Capitalei, așa cum s-a întâmplat luna trecută.
Aceștia se plâng că nu au siguranța zilei de mâine și spun că băncile au început să le ia utilajele din curți.
Timp de mai multe săptămâni, reprezentanții fermierilor și transportatorilor au protestat lângă București, până când au semnat un acord cu premierul Marcel Ciolacu, prin care au încetat manifestațiile.
Acum, oamenii sunt hotărâți să vină din nou la Afumați, în condițiile în care nu au fost respectate promisiunile în baza cărora au fost încetate protestele din stradă.